[pic] | KOMISIJA EVROPSKIH SKUPNOSTI |

Bruselj, 3.12.2008

COM(2008) 838 konč.

2008/0245 (COD)

Predlog

UREDBA EVROPSKEGA PARLAMENTA IN SVETA

o spremembi Uredbe (ES) št. 1080/2006 o Evropskem skladu za regionalni razvoj v zvezi z upravičenostjo do naložb v energetsko učinkovitost in obnovljive vire energije pri stanovanjskih objektih

OBRAZLOŽITVENI MEMORANDUM

1. OZADJE PREDLOGA |

110 | Razlogi za predlog in njegovi cilji Za reševanje finančne krize je Komisija državam članicam predlagala okvir za pospeševanje realnega gospodarstva[1]. Pobudo, s katero so se države članice strinjale, je nato podprl evropski načrt za oživitev gospodarstva[2], ki med drugim predlaga, da se sprejmejo ukrepi na prednostnih področjih lizbonske strategije. Kar zadeva energetiko, se posebna pozornost posveča izboljšanju energetske učinkovitosti v stavbah. Države članice se zato spodbuja, naj preoblikujejo svoje operativne programe za strukturne sklade, da bi večji delež namenile za energetsko učinkovite naložbe, vključno s socialnimi stanovanji, ki jih financirajo. Da bi bilo to izvedljivo, je treba spremeniti veljavni ureditveni okvir. |

120 | Splošno ozadje Pospešitev energetskih naložb v stavbe prispeva k povečanju zmožnosti trajnostne rasti Evrope, spodbujanju konkurenčnosti EU, izboljšanju znanja na področju energetske učinkovitosti in obnovljivih virov energije ter podpori ciljev evropske energetske strategije. Poleg tega javne naložbe v korist gospodinjstev z nizkimi dohodki potrjujejo solidarnost in zagotavljajo socialno kohezijo v tem obdobju. Čeprav na tem področju EU nima pristojnosti, več politik EU vpliva na stanovanjske objekte. Za odločitve o podpori energetskih naložb v stanovanjske objekte, vključno s socialnimi stanovanjskimi objekti, so pristojne države članice. Ministri za stanovanjsko problematiko so na neuradnem srečanju 24. novembra 2008 v Marseillu poudarili, kako pomembna in nujna je ta podpora. V sedanjih okoliščinah je na prvem mestu treba omogočiti uporabo finančne podpore EU za tovrstne naložbe tako, da se državam članicam zagotovijo primerni pravni instrumenti, ki pa jih morajo nato te ustrezno uporabiti. Javna podpora, ki jo sofinancira EU, pa bi morala biti omejena le na gospodinjstva, ki jo najbolj potrebujejo. Predvideni predlog spodbuja naložbe v energetsko učinkovitost in obnovljive vire energije, ki sta bistvena elementa strategije EU glede energetike in podnebnih sprememb ter sta obe področji prednostnega ukrepanja v okviru Evropskega sklada za regionalni razvoj (ESRR). |

130 | Obstoječe določbe na področju, na katero se nanaša predlog V veljavnem ureditvenem okviru so ukrepi, ki jih ESRR podpira v stanovanjskem sektorju, vključno z energetsko učinkovitostjo, namenjeni le državam članicam, ki so k Evropski uniji pristopile 1. maja 2004 ali pozneje, in pod pogoji iz člena 7(2) Uredbe (ES) št. 1080/2006. |

140 | Usklajenost z drugimi politikami in cilji Unije Predlog se v celoti sklada s cilji politike EU na področju okolja, energetske učinkovitosti in obnovljivih virov energije ter podpira cilje Direktive 2002/91/ES o energetski učinkovitosti stavb[3], Direktive 2006/32/ES o učinkovitosti rabe končne energije in o energetskih storitvah ter o razveljavitvi Direktive Sveta 93/76/EGS[4] in predloga direktive Evropskega parlamenta in Sveta o spodbujanju uporabe energije iz obnovljivih virov[5]. |

2. POSVETOVANJE Z ZAINTERESIRANIMI STRANMI IN OCENA UčINKA |

Posvetovanje z zainteresiranimi stranmi |

211 | Posvetovalne metode, glavni ciljni sektorji in splošni profil vprašancev Seji Odbora za usklajevanje skladov dne 24. septembra 2008 in 21. oktobra 2008 sta bili dobra priložnost za proučitev obsega prožnosti, ki ga dovoljuje besedilo Uredbe v navodilih o upravičenosti energetske učinkovitosti in obnovljivih virih energije v stavbah (dokument COCOF št. 08/0034/02). |

212 | Povzetek odgovorov in njihovo upoštevanje Rezultati vseh teh posvetovanj so pokazali, da po mnenju držav članic odgovori, ki so temeljili na razlagi Uredbe št. 1080/2006, niso bili ustrezni. |

Zbiranje in uporaba izvedenskih mnenj |

229 | Zunanje izvedensko mnenje ni bilo potrebno. |

230 | Ocena učinka Ta predlog dopolnjuje vrsto neregulativnih prilagoditev, katerih namen je bil zagotoviti, da lahko vse države članice v celoti izkoriščajo obstoječe možnosti sofinanciranja v okviru ESRR in Kohezijskega sklada (dokument COCOF št. 08/0034/02). Razširja področje upravičenosti izdatkov za stanovanjske objekte, da se omogočijo in pospešijo nadaljnje naložbe, ki brez spremembe obstoječega ureditvenega okvira ne bi bile možne. |

3. PRAVNI ELEMENTI PREDLOGA |

305 | Povzetek predlaganih ukrepov Namen predlagane spremembe Uredbe (ES) št. 1080/2006 o Evropskem skladu za regionalni razvoj je, da se omogočijo in pospešijo ukrepi na področju energetske učinkovitosti ter obnovljivih virov energije v stanovanjskem sektorju v vseh državah članicah. Da bi dosegli bistvene gospodarske rezultate, je pomembno, da se tovrstne naložbe ne izvajajo na razdrobljen in nepovezan način, ampak v okviru sheme, ki jo pripravijo nacionalni javni organi na ustrezni ravni. Ta shema je lahko na primer shema državnih pomoči ali obsežen program javnih del. V okviru ukrepov kohezijske politike je bistveno tudi, da se prizadevanja usmerijo tja, kjer je posredovanje potrebno, v tem primeru v gospodinjstva z nizkimi dohodki. Ker ta na ravni EU še niso opredeljena, morajo države članice uporabljati nacionalne opredelitve, ki temeljijo na veljavnih nacionalnih določbah. |

310 | Pravna podlaga Člen 7 Uredbe (ES) št. 1080/2006 Evropskega parlamenta in Sveta o Evropskem skladu za regionalni razvoj in razveljavitvi Uredbe (ES) št. 1783/1999 določa pravila glede upravičenosti, ki se uporabljajo v stanovanjskem sektorju. |

329 | Načelo subsidiarnosti Predlog je v skladu z načelom subsidiarnosti, saj je njegov namen državam članicam zagotoviti podporo s spremembami, ki krepijo njihovo vlogo v okviru deljenega upravljanja skladov. Poleg tega predvideni predlog državam članicam omogoča, da javno podporo uredijo, kot jim ustreza, in za opredelitev gospodinjstva z nizkimi dohodki uporabijo nacionalno opredelitev. |

Načelo sorazmernosti Predlog je v skladu z načelom sorazmernosti iz spodaj navedenih razlogov: |

331 | Predlog je v skladu z načelom sorazmernosti, ker se omejuje na zagotavljanje upravičenosti v vseh državah članicah v okviru ESRR za energetske naložbe v stanovanjskem sektorju za gospodinjstva z nizkimi dohodki, ne da bi določal dodatne pogoje. |

332 | Predlog ponuja dodatno možnost naložb v državah članicah izključno v korist tistih, ki potrebujejo javno podporo. |

Izbira instrumentov |

341 | Predlagani instrumenti: uredba. |

342 | Druga sredstva ne bi bila primerna iz naslednjih razlogov: Komisija je že proučila meje omejitve veljavne zakonodaje. Tudi pri najprožnejši razlagi veljavna pravila, ki določajo omejeno upravičenost, ne dovoljujejo večjih naložb v stanovanjski sektor v vseh državah članicah. |

4. PRORAčUNSKE POSLEDICE |

409 | Predlog ne vpliva na proračun Skupnosti. |

2008/0245 (COD)

Predlog

UREDBA EVROPSKEGA PARLAMENTA IN SVETA

o spremembi Uredbe (ES) št. 1080/2006 o Evropskem skladu za regionalni razvoj v zvezi z upravičenostjo naložb v energetsko učinkovitost in obnovljive vire energije pri stanovanjskih objektih

EVROPSKI PARLAMENT IN SVET EVROPSKE UNIJE STA –

ob upoštevanju Pogodbe o ustanovitvi Evropske skupnosti, zlasti člena 162 Pogodbe,

ob upoštevanju predloga Komisije[6],

ob upoštevanju mnenja Evropskega ekonomsko-socialnega odbora[7],

ob upoštevanju mnenja Odbora regij[8],

v skladu s postopkom, določenim v členu 251 Pogodbe,

ob upoštevanju naslednjega:

(1) Za povečanje zmožnosti dolgoročne trajnostne rasti Evrope je Komisija sprejela Sporočilo o evropskem načrtu za osvežitev gospodarstva[9], ki obravnava pomen naložb v izboljšanje energetske učinkovitosti stavb, vključno s stanovanjskim sektorjem.

(2) Evropski sklad za regionalni razvoj podpira ukrepe v stanovanjskem sektorju, vključno z energetsko učinkovitostjo, samo za države članice, ki so k Evropski uniji pristopile 1. maja 2004 ali pozneje, če so izpolnjeni pogoji iz člena 7(2) Uredbe (ES) št. 1080/2006 Evropskega parlamenta in Sveta z dne 5. julija 2006 o Evropskem skladu za regionalni razvoj in razveljavitvi Uredbe (ES) št. 1783/1999[10]. Takšna podpora naložb v energetsko učinkovitost in obnovljive vire energije v stanovanjskem sektorju bi morala biti na voljo vsem državam članicam.

(3) Treba je zagotoviti podporo naložb, ki se v skladu s cilji Direktive 2006/32/ES Evropskega parlamenta in Sveta o učinkovitosti rabe končne energije in o energetskih storitvah ter o razveljavitvi Direktive Sveta 93/76/EGS[11] izvajajo v okviru javnih shem.

(4) Za izpolnitev ciljev gospodarske in socialne kohezije iz člena 158 Pogodbe ES morajo biti ukrepi usmerjeni v gospodinjstva z nizkimi dohodki, kot jih opredeljuje veljavna nacionalna zakonodaja.

(5) Uredbo (ES) št. 1080/2006 je zato treba ustrezno spremeniti –

SPREJELA NASLEDNJO UREDBO:

Člen 1

Člen 7 Uredbe (ES) št. 1080/2006 se spremeni:

1. Za odstavkom 1 se vstavi naslednji odstavek 1.a:

„1.a Vse države članice so upravičene do izdatkov za izboljšanje energetske učinkovitosti in uporabo energije iz obnovljivih virov v obstoječih stanovanjskih objektih v korist gospodinjstev z nizkimi dohodki.

2. Uvodni stavek odstavka 2 se nadomesti z:

„Izdatki za stanovanjske objekte, razen za energetsko učinkovitost in uporabo energije iz obnovljivih virov iz odstavka 1.a, so upravičeni le za države članice, ki so k Evropski uniji pristopile 1. maja 2004 ali pozneje, če so izpolnjeni naslednji pogoji:“

Člen 2

Ta uredba začne veljati dvajseti dan po objavi v Uradnem listu Evropske unije .

Ta uredba je v celoti zavezujoča in se neposredno uporablja v vseh državah članicah.

V Bruslju,

Za Evropski parlament Za Svet

Predsednik Predsednik

[1] COM(2008) 706.

[2] COM(2008) 800.

[3] UL L 1, 4.1.2003, str. 65.

[4] UL L 114, 27.4.2006, str. 64.

[5] COM(2008) 19, 23.1.2008.

[6] UL C […], […], str. […].

[7] UL C […], […], str. […].

[8] UL C […], […], str. […].

[9] COM(2008) 800, 26.11.2008.

[10] UL L 210, 31.7.2006, str. 1.

[11] UL L 114, 27.4.2006, str. 64.